ઘાટકોપર (ઈસ્ટ)ના ટિળક રોડ પર પપ્પુ વાઘરી તેની પત્ની મધુ અને તેના પિતા સાથે બેસીને શાકભાજી વેચે છે. પપ્પુના દાદા પચાસ વર્ષ પહેલાં ટિળક રોડ પર હરતા-ફરતા ટોપલીમાં લીંબુ લઈને વેચતા હતા. છેલ્લાં ત્રણ-ચાર વર્ષથી લીંબુમાંથી તેમણે શાકભાજી વેચવાની શરૂઆત કરી છે. છેલ્લાં ચાર વર્ષથી પપ્પુ તેના નામે અને તેના દીકરા કરણના નામે પતપેઢીમાં રોજ ૫૦૦ રૂપિયા બચતરૂપે જમા કરે છે. પપ્પુએ ૧૫ વર્ષ પહેલાં પૅન કાર્ડ લીધેલું છે. જોકે તેણે પંદર વર્ષમાં ક્યારેય ઇન્કમ-ટૅક્સ રિટર્ન ભર્યું નથી.